A magyar lakosság körében egyelőre többségben vannak azok, akik nem rendelkeznek okos háztartási megoldással. A 18-79 éves magyar lakosság 68%-a nem használ okosotthon megoldást, de 40% nyitott arra, hogy a jövőben így tegyen. A magyar lakosság 5%-a éli az életét okosotthonban saját megítélése alapján. Aki okosotthonban él az főleg az intelligens otthon kényelmi szempontjait tartja fontosnak és nem az energiahatékonyságát. A 18-79 éves magyar lakosság 23%-a szerint az okosotthonokban a hálózaton keresztül átvehetik az irányítást az otthonuk felett és akár bűnözők is behatolhatnak hozzájuk. A legnépszerűbb okos eszközök ma Magyarországon a smart phone-ok, a robotporszívók és az okos televíziók.